Tolong jelaskan mengenai Kromosom dari Kromosom 2 dalam bahasa melayu

Manusia hanya mempunyai dua puluh tiga pasang kromosom, manakala semua ahli Hominidae yang masih wujud mempunyai dua puluh empat pasang. Manusia purba Neanderthal dan Denisovan dipercayai mempunyai dua puluh tiga pasangan.

Kromosom 2 manusia merupakan hasil percantuman hujung-ke-hujung dua kromosom nenek moyang. Bukti perkara ini adalah seperti berikut:

Padanan kromosom 2 terhadap dua kromosom mawas. Saudara terdekat manusia iaitu cimpanzi mempunyai urutan DNA yang hampir sama dengan kromosom 2 manusia, tetapi urutan DNA tersebut ditemui pada dua jenis kromosom yang berasingan. Begitu juga dengan gorila dan orang utan yang mempunyai susur galur genetik yang lebih jauh.

Kehadiran sentromer vestij. Biasanya kromosom hanya mempunyai satu sentromer, tetapi dalam kromosom 2 terdapat saki-baki sentromer kedua di kawasan q21.3–q22.1.

Kehadiran telomer vestij. Struktur telomer biasanya hanya ditemui di hujung kromosom, tetapi dalam kromosom 2 terdapat jujukan telomer tambahan pada jalur q13, jauh dari kedua-dua hujung kromosom.